( 160 ) 
c. Ramijicationes ad ventriculi superficiem. 
Nullas distinxi venas quae cum arteriis coronariis stomachi relatio- 
nem haberent et nullas ramificationes venosas ad ingluviem vidi. Sed 
omnes exiguae ramificationes sanguineae quas tam saepe observavimus , 
nonnisi sunt divisiones laterales venae cavae, ( fig . 2. tab. XX-XX11I . ). 
Illae venulae, rubro colore vivido distinctae, videntur tanquam totidem striae 
transversales et parallelae quae pulchrum effectum producunt in tunicam 
flavam et lucidam ventriculi. Saepe numeravi 4® utroque latere , sed 
numerus potest esse minor. Aliquando apparent sub forma portionum 
transversalium locis vasculis sanguiferis carentibus inter se junctarum. 
d. Ramificationes intestinales. 
Eadem gaudent positione ac arteriolae aortae, eadem proportione, eadem 
amplitudine. In singulis tantummodo intersectionibus annularibus, occur- 
rit unica ramificatio venosa, donec arteriolae duae numerantur. Vidimus 
enim una ex iis arteriolis obductum intestinum , donec altera sese in vesi- 
culam aeream adjacentem extenderet. Nescio an ramificationes intestina- 
les venae cavae pariter sese extendant in membranas harum vesicularum, 
quamvis illud a verisimilitudine non aberret. Sed in hoc casu, arbitror 
munus, quo fungi deberent illae ramificationes impleri divisionibus late- 
ralibus venarum pulmonarium de quibus nunc dicendum. 
B. De venis pulmonaribus aut venis nervoso-lateralibus. 
Tantummodo per analogiam nomen venarum pulmonarium dedimus 
venis de quibus sumus locuti. Nonne enim species pulmonum exhibent 
folliculi aut vesiculae aereae? 
Venae pulmonares duae numerantur similes atque symmetricae. Sic 
omnia quae de una dicemus in altera omnino eadem. 
Singulae ortum sumunt circumcirca cerebrum et ad pharyngem ; ex 
quo colligi posse videtur illas tantummodo deberi anastomosibus ultimarum 
ramificationum pharyngearum venae cavae. Deinde pergunt ad funiculos 
nervosos oesophagi et descendunt, una ad dextrum, altera vero ad sinis- 
trum latus, secundum nervum recurrentem \fig- 2. tab. XX- XXIII / 
